พระราชกำหนดพระราชกำหนดแก้ไขเพิ่มเติมพระราชบัญญัติระเบียบข้าราชการฝ่ายตุลาการพ.ศ. ๒๕๒๑พ.ศ. ๒๕๓๕ ภูมิพลอดุลยเดชป.ร.ให้ไว้ ณ วันที่๑๑ กันยายน พ.ศ. ๒๕๓๕เป็นปีที่ ๔๗ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการฝ่ายตุลาการ อาศัยอำนาจตามความในมาตรา ๑๗๒ ของรัฐธรรมนูญแห่งราชอาณาจักรไทยจึงทรงพระกรุณาโปรดเกล้า ฯ ให้ตราพระราชบัญญัติขึ้นไว้ดังต่อไปนี้ มาตรา ๑ พระราชกำหนดนี้เรียกว่า พระราชกำหนดแก้ไขเพิ่มเติมพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ พ.ศ. ๒๕๓๕ มาตรา ๒* พระราชกำหนดนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป *[รก.๒๕๓๕/๙๔/๑/๑๑ กันยายน ๒๕๓๕] มาตรา ๓ให้ยกเลิกความในวรรคหนึ่งของมาตรา ๑๔ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการ (ฉบับที่ ๔) พ.ศ. ๒๕๒๗และให้ใช้ความต่อไปนี้แทน มาตรา ๑๔ตำแหน่งข้าราชการตุลาการมีดังนี้ ประธานศาลฎีกา อธิบดีผู้พิพากษาศาลอุทธรณ์ รองประธานศาลฎีกาอธิบดีผู้พิพากษาศาลอุทธรณ์ภาค ผู้พิพากษาหัวหน้าคณะในศาลฎีกา รองอธิบดีผู้พิพากษาศาลอุทธรณ์ รองอธิบดีผู้พิพากษาศาลอุทธรณ์ภาค อธิบดีผู้พิพากษาศาลชั้นต้นอธิบดีผู้พิพากษาศาลเยาวชนและครอบครัวกลาง ผู้พิพากษาศาลฎีกา อธิบดีผู้พิพากษาภาครองอธิบดีผู้พิพากษาศาลชั้นต้น รองอธิบดีผู้พิพากษาศาลเยาวชนและครอบครัวกลาง ผู้พิพากษาหัวหน้าคณะในศาลอุทธรณ์ผู้พิพากษาหัวหน้าคณะในศาลอุทธรณ์ภาค รองอธิบดีผู้พิพากษาภาค ผู้พิพากษาศาลอุทธรณ์ผู้พิพากษาศาลอุทธรณ์ภาค ผู้พิพากษาศาลแพ่ง ผู้พิพากษาศาลอาญา ผู้พิพากษาหัวหน้าศาล ผู้พิพากษาหัวหน้าศาลจังหวัดผู้พิพากษาและผู้ช่วยผู้พิพากษา มาตรา ๔ให้ยกเลิกความในวรรคหนึ่งของมาตรา ๑๕ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการ (ฉบับที่ ๔) พ.ศ. ๒๕๒๗ และให้ใช้ความต่อไปนี้แทน มาตรา ๑๕ข้าราชการตุลาการให้ได้รับเงินเดือนตามตำแหน่งที่ได้รับแต่งตั้ง ดังต่อไปนี้ (๑) ประธานศาลฎีกา ให้ได้รับเงินเดือนชั้น ๙ (๒) อธิบดีผู้พิพากษาศาลอุทธรณ์ รองประธานศาลฎีกา และอธิบดีผู้พิพากษาศาลอุทธรณ์ภาค ให้ได้รับเงินเดือนชั้น ๘ (๓) ผู้พิพากษาหัวหน้าคณะในศาลฎีกา รองอธิบดีผู้พิพากษาศาลอุทธรณ์รองอธิบดีผู้พิพากษาศาลอุทธรณ์ภาค อธิบดีผู้พิพากษาศาลชั้นต้นและอธิบดีผู้พิพากษาศาลเยาวชนและครอบครัวกลาง ให้ได้รับเงินเดือนชั้น ๗ (๔) ผู้พิพากษาศาลฎีกา อธิบดีผู้พิพากษาภาค รองอธิบดีผู้พิพากษาศาลชั้นต้น รองอธิบดีผู้พิพากษาศาลเยาวชนและครอบครัวกลางผู้พิพากษาหัวหน้าคณะในศาลอุทธรณ์ และผู้พิพากษาหัวหน้าคณะในศาลอุทธรณ์ภาค ให้ได้รับเงินเดือนชั้น๖-๗ (๕) รองอธิบดีผู้พิพากษาภาค ผู้พิพากษาศาลอุทธรณ์ และผู้พิพากษาศาลอุทธรณ์ภาค ให้ได้รับเงินเดือนชั้น ๕-๖ (๖) ผู้พิพากษาศาลแพ่ง ผู้พิพากษาศาลอาญา และผู้พิพากษาหัวหน้าศาลให้ได้รับเงินเดือนชั้น ๓-๔ (๗) ผู้พิพากษาศาลจังหวัดและผู้พิพากษา ให้ได้รับเงินเดือนชั้น ๒-๓ (๘) ผู้ช่วยผู้พิพากษา ให้ได้รับเงินเดือนชั้น ๑ มาตรา ๕ ให้ยกเลิกความในมาตรา ๑๖แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ และให้ใช้ความต่อไปนี้แทน มาตรา ๑๖ ให้ข้าราชการตุลาการข้าราชการธุรการซึ่งโอนมาจากข้าราชการตุลาการตามมาตรา ๒๓ และดะโต๊ะยุติธรรมได้รับเงินประจำตำแหน่งเพิ่มจากเงินเดือนที่ได้รับดังต่อไปนี้ (๑) ข้าราชการตุลาการซึ่งได้รับเงินเดือนชั้น ๙ให้ได้รับเงินประจำตำแหน่งเดือนละสี่หมื่นบาท (๒) ข้าราชการตุลาการซึ่งได้รับเงินเดือนชั้น ๘ให้ได้รับเงินประจำตำแหน่งเดือนละสามหมื่นแปดพันบาท (๓) ข้าราชการตุลาการซึ่งได้รับเงินเดือนชั้น ๗ และข้าราชการธุรการตำแหน่งปลัดกระทรวงให้ได้รับเงินประจำตำแหน่งเดือนละหนึ่งหมื่นห้าพันบาท (๔) ข้าราชการตุลาการซึ่งได้รับเงินเดือนชั้น ๖ และข้าราชการธุรการตำแหน่งรองปลัดกระทรวง อธิบดีหรือตำแหน่งที่เทียบเท่าซึ่งโอนมาจากข้าราชการตุลาการ ให้ได้รับเงินประจำตำแหน่งเดือนละหนึ่งหมื่นสองพันบาท (๕) ข้าราชการตุลาการซึ่งได้รับเงินเดือนชั้น ๕ และข้าราชการธุรการตำแหน่งรองอธิบดีหรือตำแหน่งที่เทียบเท่าซึ่งโอนมาจากข้าราชการตุลาการ ให้ได้รับเงินประจำตำแหน่งเดือนละเจ็ดพันบาท (๖) ข้าราชการตุลาการซึ่งได้รับเงินเดือนชั้น ๔ และข้าราชการธุรการตำแหน่งผู้อำนวยการกองหรือที่เทียบเท่าซึ่งโอนมาจากข้าราชการตุลาการ ให้ได้รับเงินประจำตำแหน่งเดือนละห้าพันบาท (๗) ข้าราชการตุลาการซึ่งได้รับเงินเดือนชั้น ๓ให้ได้รับเงินประจำตำแหน่งเดือนละสามพันบาท (๘) ข้าราชการตุลาการซึ่งได้รับเงินเดือนชั้น ๒ และดะโต๊ะยุติธรรมให้ได้รับเงินประจำตำแหน่งเดือนละสองพันบาท การได้รับเงินประจำตำแหน่งตามวรรคหนึ่ง ให้ได้รับย้อนหลังไปถึงวันที่ ๑ เมษายน ๒๕๓๕ เงินประจำตำแหน่งตามมาตรานี้ไม่ถือเป็นเงินเดือนเพื่อเป็นเกณฑ์ในการคำนวณบำเหน็จบำนาญตามกฎหมายว่าด้วยบำเหน็จบำนาญ มาตรา ๖ ให้ยกเลิกความใน (๓) และ(๔) ของมาตรา ๑๗ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน (๓) เป็นธรรมศาสตร์บัณฑิต หรือนิติศาสตร์บัณฑิต และสอบไล่ได้ชั้นเกียรตินิยมตามหลักสูตรของสำนักอบรมศึกษากฎหมายแห่งเนติบัณฑิตยสภาและได้ประกอบวิชาชีพตามที่ได้ระบุไว้ในมาตรา ๒๗ (๑) (ค)เป็นเวลาไม่น้อยกว่าหนึ่งปี (๔) สอบไล่ได้ปริญญาโทหรือปริญญาเอกทางกฎหมายในประเทศไทยซึ่ง ก.ต. รับรองและสอบไล่ได้ตามหลักสูตรของสำนักอบรมศึกษากฎหมายแห่งเนติบัณฑิตยสภาและได้ประกอบวิชาชีพตามที่ระบุไว้ในมาตรา ๒๗ (๑) (ค)เป็นเวลาไม่น้อยกว่าหนึ่งปี หรือ มาตรา ๗ให้เพิ่มความต่อไปนี้เป็น (๕) ของมาตรา ๑๗ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ (๕) ได้ประกอบวิชาชีพทางกฎหมายเป็นจ่าศาล รองจ่าศาลเจ้าพนักงานพิทักษ์ทรัพย์ เจ้าพนักงานบังคับคดี พนักงานคุมประพฤติพนักงานคดีหรือข้าราชการธุรการตำแหน่งอื่นตามที่ ก.ต. กำหนด เป็นเวลาไม่น้อยกว่าหกปีและผู้บังคับบัญชารับรองว่ามีความซื่อสัตย์สุจริต มีความรู้ความสามารถดีเด่นและมีความประพฤติดีเป็นที่ไว้วางใจว่าจะปฏิบัติหน้าที่ข้าราชการตุลาการได้ มาตรา ๘ ให้ยกเลิกความในมาตรา ๓๔แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ และให้ใช้ความต่อไปนี้แทน มาตรา ๓๔ให้มีคณะกรรมการตุลาการคณะหนึ่ง เรียกโดยย่อว่า ก.ต. ประกอบด้วย (๑) ประธานศาลฎีกา อธิบดีผู้พิพากษาศาลอุทธรณ์ รองประธานศาลฎีกาอธิบดีผู้พิพากษาศาลอุทธรณ์ภาค อธิบดีผู้พิพากษาศาลชั้นต้นอธิบดีผู้พิพากษาศาลเยาวชนและครอบครัวกลาง และปลัดกระทรวงยุติธรรมเป็นกรรมการโดยตำแหน่ง และ (๒) กรรมการตุลาการผู้ทรงคุณวุฒิสิบคน ซึ่งประกอบด้วย (ก)ข้าราชการตุลาการตามมาตรา ๑๕ (๓) ซึ่งมิได้เป็นกรรมการตุลาการโดยตำแหน่งอยู่แล้ว และข้าราชการตุลาการตามมาตรา ๑๕ (๔)ซึ่งดำรงตำแหน่งผู้พิพากษาศาลฎีกาหกคนที่ข้าราชการตุลาการซึ่งได้รับเงินเดือนตั้งแต่ชั้น๒ ขึ้นไปเป็นผู้เลือก (ข)ผู้รับบำนาญซึ่งเคยรับราชการเป็นข้าราชการตุลาการตำแหน่งประธานศาลฎีกาคนหลังสุดตามลำดับสี่คนซึ่งต้องไม่เป็นข้าราชการการเมือง สมาชิกสภาผู้แทนราษฎร กรรมการพรรคการเมือง เจ้าหน้าที่ในพรรคการเมืองหรือทนายความ ในกรณีที่ไม่มีกรรมการตุลาการผู้ทรงคุณวุฒิตาม (๒) (ข) ครบสี่คนหรือกรรมการตุลาการผู้ทรงคุณวุฒิตาม (๒) (ข) พ้นจาตำแหน่งตามมาตรา๓๘ (๑) (๒) หรือ (๗) ให้ก.ต.เลือกผู้รับบำนาญซึ่งเคยรับราชการเป็นข้าราชการตุลาการตามมาตรา ๑๕ (๑) หรือ (๒) มาแล้วและไม่มีลักษณะต้องห้ามตาม (๒) (ข) เป็นกรรมการตุลาการผู้ทรงคุณวุฒิให้ครบจำนวนแทนจนกว่าจะมีผู้มีคุณสมบัติตาม(๒) (ข) ขึ้นใหม่ ข้าราชการตุลการซึ่งเคยถูกลงโทษทางวินัยไม่อาจได้รับเลือกเป็นกรรมการตุลาการผู้ทรงคุณวุฒิได้ ให้ประธานศาลฎีกาเป็นประธาน ก.ต. และเลขาธิการส่งเสริมงานตุลาการเป็นเลขานุการ ก.ต. ในกรณีเป็นที่สงสัยเกี่ยวกับความในมาตรานี้ ให้ปลัดกระทรวงยุติธรรมเสนอก.ต. เพื่อวินิจฉัยชี้ขาด มาตรา ๙ให้ยกเลิกความในวรรคหนึ่งของมาตรา ๓๕ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๓๕ให้รัฐมนตรีเป็นผู้สั่งให้มีการเลือกกรรมการผู้ทรงคุณวุฒิตามมาตรา ๓๔ (๒) (ก) วิธีการเลือกให้เป็นไปตามที่กำหนดในกฎกระทรวง มาตรา ๑๐ให้ยกเลิกความในวรรคหนึ่งของมาตรา ๓๖ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๓๖กรรมการตุลาการผู้ทรงคุณวุฒิตามมาตรา ๓๔ (๒) (ก) ให้อยู่ในตำแหน่งได้คราวละสองปี และเมื่อพ้นกำหนดสองปีนับแต่วันครบกำหนดวาระแล้วอาจได้รับเลือกใหม่ได้ มาตรา ๑๑ให้ยกเลิกความในวรรคหนึ่งของมาตรา ๓๘ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๓๘กรรมการตุลาการผู้ทรงคุณวุฒิพ้นจากตำแหน่ง เมื่อ (๑) ตาย (๒) ลาออก (๓) ครบกำหนดวาระ ในกรณีที่เป็นกรรมการตุลาการผู้ทรงคุณวุฒิตามมาตรา๓๔ (๒) (ก) (๔) เป็นกรรมการตุลาการโดยตำแหน่ง ถูกลงโทษทางวินัย หรือพ้นจากตำแหน่งข้าราชการตุลาการในกรณีที่เป็นกรรมการตุลาการผู้ทรงคุณวุฒิตามมาตรา ๓๔ (๒) (ก) (๕) พ้นสภาพการเป็นผู้รับบำนาญซึ่งเคยรับราชการเป็นข้าราชการตุลาการตำแหน่งประธานศาลฎีกาคนหลังสุดตามลำดับสี่คนในกรณีที่เป็นกรรมการตุลาการผู้ทรงคุณวุฒิตามมาตรา ๓๔ (๒) (ข) (๖) มีผู้มีคุณสมบัติตามมาตรา ๓๔ (๒) (ข) ขึ้นใหม่ครบสี่คน ในกรณีที่เป็นข้าราชการตุลาการผู้ทรงคุณวุฒิซึ่ง ก.ต.เป็นผู้เลือกตามมาตรา ๓๔ วรรคสอง (๗) ไปเป็นข้าราชการการเมือง สมาชิกสภาผู้แทนราษฎร กรรมการพรรคการเมือง เจ้าหน้าที่ในพรรคการเมือง หรือทนายความ มาตรา ๑๒ให้ยกเลิกความในวรรคหนึ่งของมาตรา ๓๙ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๓๙ การประชุมของ ก.ต.ต้องมีกรรมการตุลาการมาประชุมไม่น้อยกว่ากึ่งหนึ่งจึงเป็นองค์ประชุม มาตรา ๑๓ให้ยกเลิกความในวรรคหนึ่งของมาตรา ๔๒ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๔๒ในกรณีที่รัฐมนตรีไม่เห็นด้วยกับมติของ ก.ต. ไม่ว่าทั้งหมดหรือแต่ส่วนหนึ่งส่วนใดหรือเห็นว่ามตินั้นควรประกอบด้วยเงื่อนไขอย่างใด รัฐมนตรีจะขอให้ ก.ต. พิจารณาใหม่ก็ได้ ในกรณีเช่นว่านี้เมื่อ ก.ต.มีมติด้วยคะแนนเสียงไม่น้อยกว่าสองในสามของจำนวนกรรมการตุลาการทั้งหมดยืนยันตามมติเดิมหรือจะแก้ไขเพิ่มเติมประการใด ก็ให้ดำเนินการไปตามมติของ ก.ต. นั้นแต่ถ้ามติยืนยันหรือแก้ไขเพิ่มเติมของ ก.ต. นั้นมีคะแนนเสียงน้อยกว่าสองในสาม ในกรณีที่รัฐมนตรีหรือปลัดกระทรวงยุติธรรมเป็นผู้เสนอเรื่องต่อก.ต. ก็ให้ดำเนินการไปตามที่รัฐมนตรีหรือปลัดกระทรวงยุติธรรมเสนอ มาตรา ๑๔ให้ยกเลิกความในวรรคหนึ่งของมาตรา ๔๓ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน มาตรา ๔๓ ในกรณีที่ ก.ต.ไม่ให้ความเห็นชอบในการแต่งตั้งบุคคลให้ดำรงตำแหน่งข้าราชการตุลาการที่รัฐมนตรีเสนอตามมาตรา ๑๙ ให้ก.ต. เสนอไปยังรัฐมนตรี พร้อมด้วยเหตุผลว่า ก.ต. เห็นสมควรแต่งตั้งบุคคลใดในกรณีเช่นว่านี้ รัฐมนตรีจะดำเนินการนำความกราบบังคมทูลเพื่อทรงแต่งตั้งบุคคลที่ก.ต. เสนอนั้นก็ได้ หรือจะให้ ก.ต. พิจารณาใหม่ก็ได้ ในการพิจารณาใหม่ของ ก.ต. ถ้าก.ต. มีมติยืนยันด้วยคะแนนเสียงไม่น้อยกว่าสองในสามของจำนวนกรรมการตุลาการทั้งหมดเห็นสมควรแต่งตั้งบุคคลที่ ก.ต. เสนอก็ให้รัฐมนตรีนำความกราบบังคมทูลเพื่อทรงแต่งตั้งบุคคลที่ ก.ต. มีมติยืนยันนั้น แต่ถ้ามติยืนยันของก.ต. มีคะแนนเสียงน้อยกว่าสองในสามก็ให้รัฐมนตรีนำความกราบบังคมทูลเพื่อทรงแต่งตั้งบุคคลที่รัฐมนตรีเสนอได้ มาตรา ๑๕ ให้ยกเลิกความใน (๔)และ (๕) ของมาตรา ๗๐ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และให้ใช้ความต่อไปนี้แทน (๔) ประมาทเลินเล่อในหน้าที่ราชการหรือรายงานเท็จต่อผู้บังคับบัญชาอันเหตุให้เสียหายแก่ราชการอย่างร้ายแรง (๕) ประพฤติชั่วอย่างร้ายแรง หรือ มาตรา ๑๖ให้เพิ่มความต่อไปนี้เป็น (๖) ของมาตรา ๗๐ แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ (๖) บังคับ ขู่เข็ญ ชักจูง โน้มน้าว หรือกระทำการใด ๆ เพื่อจูงใจให้ข้าราชการตุลาการลงคะแนนเลือกตนเองหรือผู้อื่นเป็นกรรมการตุลาการผู้ทรงคุณวุฒิหรือให้ข้าราชการตุลาการงดเว้นมิให้ลงคะแนนเลือกบุคคลหนึ่งบุคคลใดเป็นกรรมการตุลาการผู้ทรงคุณวุฒิหรือกระทำด้วยวิธีใด ๆ เพื่อให้ล่วงรู้ถึงการลงคะแนนเลือกกรรมการตุลาการผู้ทรงคุณวุฒิของข้าราชการตุลาการอื่น มาตรา ๑๗ข้าราชการตุลาการผู้ใดดำรงตำแหน่งอธิบดีผู้พิพากษาศาลอุทธรณ์ภาค หรือรองอธิบดีผู้พิพากษาศาลอุทธรณ์ภาคอยู่ก่อนวันที่พระราชกำหนดนี้ใช้บังคับ ให้ข้าราชการตุลาการผู้นั้นได้รับเงินเดือนชั้น ๗ หรือชั้น ๖แล้วแต่กรณี ต่อไปจนกว่าจะได้รับการพิจารณาแต่งตั้ง มาตรา ๑๘ให้ดำเนินการเลือกกรรมการตุลาการผู้ทรงคุณวุฒิตามมาตรา ๓๔ (๒) (ก) ภายใน ๖๐ วันนับแต่วันที่พระราชกำหนดนี้ใช้บังคับ ในระหว่างที่ยังไม่มีการเลือกกรรมการตุลาการผู้ทรงคุณวุฒิตามวรรคหนึ่ง และมีความจำเป็นที่จะต้องดำเนินการโดยรีบด่วนก็ให้กรรมการตุลาการที่เหลือดำเนินการไปได้ แต่ต้องมีกรรมการพอที่จะเป็นองค์ประชุม มาตรา ๑๙ ให้รัฐมนตรีว่าการกระทรวงยุติธรรมรักษาการตามพระราชกำหนดนี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ :-เหตุผลในการประกาศใช้พระราชกำหนดฉบับนี้ คือ โดยที่คณะรัฐมนตรีได้พิจารณาเห็นว่าสถาบันตุลาการเป็นสถาบันสำคัญในการใช้อำนาจอธิปไตยและเกี่ยวพันกับความมั่นคงความสงบเรียบร้อยและความปลอดภัยของประเทศอย่างยิ่งจำเป็นที่จะต้องจัดระบบบริหารราชการฝ่ายตุลาการให้เรียบร้อยและมีประสิทธิภาพแต่เนื่องจากองค์ประกอบของคณะกรรมการตุลาการและระบบบริหารราชการฝ่ายตุลาการตามพระราชบัญญัติระเบียบข้าราชการฝ่ายตุลาการพ.ศ. ๒๕๒๑ ที่ใช้อยู่ในปัจจุบันก่อให้เกิดปัญหาขัดแย้งอย่างรุนแรงสร้างความแตกแยกร้าวฉานภายในวงการตุลาการได้ ดังที่เกิดเหตุการณ์ขัดแย้งมาตั้งแต่พ.ศ. ๒๕๓๔ ทั้งมีแนวโน้มว่าอาจเกิดขึ้นอย่างต่อเนื่องได้อีกทั้งในปัจจุบันและในอนาคตหากปล่อยทิ้งไว้จะกระทบต่อความมั่นคงของสถาบันตุลาการ และความปลอดภัยของประเทศอย่างรุนแรงจำเป็นต้องป้องกันและแก้ไขให้ทันท่วงทีมิฉะนั้นปัญหาอาจลุกลามเป็นภัยพิบัติในทางการเมืองการปกครอง ความปลอดภัยของประเทศและความปลอดภัยสาธารณะจึงเป็นกรณีฉุกเฉินที่มีความจำเป็นรีบด่วนอันมิอาจหลีกเลี่ยงได้ นอกจากนั้นยังปรากฏว่าได้มีการปรับปรุงเงินเดือนและกำหนดเงินประจำตำแหน่งของข้าราชการฝ่ายต่าง ๆ ไปแล้วโดยยังมิได้มีการพิจารณาเงินประจำตำแหน่งของข้าราชการฝ่ายตุลาการซึ่งทำให้เกิดความไม่เป็นธรรมและกระทบกระเทือนต่อความมั่นคง ตลอดจนความสงบเรียบร้อยในทางราชการตุลาการ สมควรพิจารณาและปรับปรุงแก้ไขในครั้งนี้ด้วยจึงจำเป็นต้องตราพระราชกำหนดนี้ขึ้น อัมพิกา/ แก้ไข ๗/๓/๔๕ B+A (C)